Kyalami Grand Prix-renbaan (vanuit "ikhaya lami", "my tuiste" in Zoeloe) is 'n motorrenbaan geleë in Midrand, Gauteng, Suid-Afrika. Die baan was gebruik vir Grand Prix Formule Eenwedrenne en het vele kere die Suid-Afrikaanse Grand Prix aangebied. Onder die Formule Eenwedrenne wat by die baan gehou is, staan die Grand Prix van 1977 uit, want dit word hoofsaaklik onthou vir die noodlottige ongeluk wat die lewens van veiligheidsbeampte Frederick Jansen van Vuuren en bestuurder Tom Pryce geëis het.